शब्दों का सम्मान करें और उन्हें ठीक से सहेजें
शब्दों की ताकत अगर समझ आ जाए, तो जिंदगी को बहुत ऊर्जा मिल जाती है। हमारे शब्द पूरे जीवनभर कुछ हिस्सों में बंटे हुए हैं। हमने बचपन में कुछ शब्द ऐसे सुने या बोले, जो हम शायद भूल गए। Column by Pt Vijayshankar Mehta - Respect words and save them properly
शब्दों की ताकत अगर समझ आ जाए, तो जिंदगी को बहुत ऊर्जा मिल जाती है। हमारे शब्द पूरे जीवनभर कुछ हिस्सों में बंटे हुए हैं। हमने बचपन में कुछ शब्द ऐसे सुने या बोले, जो हम शायद भूल गए। अगर याद कर सकें, तो डायरी में नोट कर लें।
फिर युवावस्था में जब करियर बना रहे होते हैं, तो कुछ शब्द आते हैं। उन शब्दों ने कभी हमें पीछे भी धकेला होगा, आगे भी ले जाकर छोड़ा होगा। तीसरे शब्द हम परिवार में बोलते हैं। ये बड़े मौलिक होते हैं। इनको भी बचाकर रखिए। फिर चौथे शब्द मित्रों के बीच बोले होंगे। उनमें भी ताकत है। जीवनसाथी के साथ गोपनीय शब्दों का इस्तेमाल होता है।
अब इन शब्दों को याद करके कहीं न कहीं लिख लीजिए। इनकी ताकत को तभी समझ पाएंगे, जब इन पर चिंतन करेंगे कि किस शब्द का प्रयोग कहां करना है। और इसके साथ नए शब्दों का संकलन भी करते रहें। अगर हमने उन शब्दों के पीछे की ऊर्जा को ठीक से समझ लिया तो उदासी, बेचैनी के दिनों में ये शब्द बड़े काम आएंगे। शब्दों के प्रति सावधान रहें। शब्दों का सम्मान करें और उनको ठीक से सहेजें। 